CELEX: 62010CN0090
Language: et
Date: 2010-02-16 00:00:00
Title: Kohtuasi C-90/10: 16. veebruaril 2010 esitatud hagi — Euroopa Komisjon versus Hispaania Kuningriik

1.5.2010   
            
            
               ET
            
            
               Euroopa Liidu Teataja
            
            
               C 113/25
            
         16. veebruaril 2010 esitatud hagi — Euroopa Komisjon versus Hispaania Kuningriik
   (Kohtuasi C-90/10)
   2010/C 113/40
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: S. Pardo Quintillán ja D. Recchia)
   
      Kostja: Hispaania Kuningriik
   
      Hageja nõuded
   
   
               —
            
            
               Tuvastada, et kuna Hispaania Kuningriik
               
                           —
                        
                        
                           ei ole määratlenud kaitseprioriteete Makaroneesia biogeograafilises piirkonnas asuvatele ühenduse tähtsusega aladele vastavatele erikaitsealadele, mis asuvad tema territooriumil ja mis on märgitud otsuses 2002/11/EÜ (1) vastavalt direktiivi 92/43/EMÜ (2) artikli 4 lõikele 4, ja
                        
                     
                           —
                        
                        
                           ei ole vastu võtnud ega kohaldanud kaitsemeetmeid ega kaitsekorda, mis välistaks elupaikade halvenemise ja liikide märkimisväärse häirimise ja tagaks otsuses 2002/11/EÜ märgitud aladele vastavate erikaitsealade, mis asuvad Hispaania territooriumil, õigusliku kaitse vastavalt direktiivi 92/43/EMÜ artikli 6 lõigetele 1 ja 2,
                        
                     siis on Hispaania Kuningriik rikkunud kohustusi, mis tulenevad direktiivi 92/43/EMÜ artikli 4 lõikest 4 ning artikli 6 lõigetest 1 ja 2;
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   Mis puudutab Makaroneesia biogeograafilises piirkonnas asuvatele ühenduse tähtsusega aladele vastavaid erikaitsealasid, mis asuvad Hispaania territooriumil ja mis on märgitud otsuses 2002/11/EÜ, siis leiab komisjon, et Hispaania Kuningriik on rikkunud:
   
               —
            
            
               oma kohustust kehtestada kaitseprioriteedid vastavalt direktiivi artikli 4 lõikele 4;
            
         
               —
            
            
               oma kohustust võtta vastu ja kohaldada kaitsemeetmeid ja kaitsekorda, mis välistaks elupaikade halvenemise ja liikide märkimisväärse häirimise ja tagaks nende erikaitsealade õigusliku kaitse vastavalt direktiivi artikli 6 lõigetele 1 ja 2
            
         
      (1)  28. detsembri 2001. aasta otsus, millega võetakse vastavalt nõukogu direktiivile 92/43/EMÜ vastu Makaroneesia biogeograafilises piirkonnas asuvate ühenduse tähtsusega alade loetelu (EÜT 2002 L 5, lk 16).
   
      (2)  Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102).